Тілдерді жеделдете оқытуға арналған республикалық семинар-тренинг өтеді
"Тілдерді жеделдете оқытуға арналған республикалық семинар-тренинг өтеді" | "https://abai.kz/post/55291"
TITLE: Тілдерді жеделдете оқытуға арналған республикалық семинар-тренинг өтеді
URL: https://abai.kz/post/55291
META: "Тілдерді жеделдете оқытуға арналған республикалық семинар-тренинг өтеді" | "https://abai.kz/post/55291"
DATE: 27.06.2017
AUTHOR(s): Abai.kz
TOTAL WORDS: 124
TEXT: Қазақстан Республикасы Мәдениет және спорт министрлігі Тілдерді дамыту және қоғамдық-саяси жұмыс комитеті 2017 жылғы 29 маусым күні Өскемен қаласында (Халықтар достығы көшесі, 6 үй) «Жексенбілік мектептерде  қазақ тілі мен ұлттық (ана) тілдерді жеделдете оқытудағы  әдіс, тәжірибе, инновация» атты республикалық семинар-тренинг өткізеді, - деп хабарлайды Абай-ақпарат. Семинардың  мақсаты – этномәдени орталықтар жанындағы жексенбілік мектептерде қазақ және ана тілдерін оқытудың әдістемесін жетілдіру, озық тәжірибені  зерделеу және қорыту, оқытудың инновациялық әдістері мен технологияларын тәжірибеге енгізу. Семинарға  ҚР Мәдениет және спорт министрлігі  Тілдерді дамыту және қоғамдық-саяси жұмыс комитетінің, Ш.Шаяхметов атындағы тілдерді дамытудың республикалық үйлестіру-әдістемелік орталығының қызметкерлері, әдіскер ғалымдар, тіл мамандары, жексенбілік мектеп оқытушылары қатысады. Семинар барысында әдіскер-ғалымдар тілдерді оқытудың тиімді технологиялары мен әдіс-тәсілдерімен бөліседі. Жексенбілік мектеп оқытушылары мен республикаға белгілі  үздік әдіскерлер панорамалық және шеберлік сабақтарын көрсетеді. Abai.kz
